《午步积谷山探梅才有一二蕊》
宋代·张侃

烂雨才放晴，街头泥三寸。支筇积谷山，寒梅微弄粉。

二十四番风，迎腊先一讯。青女素精明，竟不易号令。

譬如蜕骨仙，色妆而意整。惟有吟诗翁，年年来管领。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。